proxectonos/corpus_dominio_legal_administrativo_tmp huggingface dataset:
03/11/2021 | Administración LocalMunicipal
Coirós
Modificacion artigo 3 bis da ordenanza sobre o Imposto de Actividades Económicas

O pleno do Concello de Coirós, en sesión extraordinaria do día 29 de outubro de 2021, adoptou o acordo de aprobar inicialmente a modificación da Ordenanza fiscal reguladora do Imposto sobre Actividades Económicas. O que se fai público durante o prazo de 30 días hábiles, a partir do seguinte ao da publicación deste anuncio no Boletín Oficial de la Provincia, para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, os interesados poidan examinar o expediente e presentar as reclamacións que estimen oportunas. Coirós, vinte e nove de outubro de dous mil vinte e un. O ALCALDE Asdo.: Francisco Quintela Requeijo
03/11/2021 | Administración LocalMunicipal
Boimorto
Aprobación definitiva de expediente de modificación de créditos

EDICTO Aprobado definitivamente o expediente administrativo de modificación orzamentaria indicado, ao non presentarse ningunha reclamación no período de exposición ao público (15 días hábiles a partir da publicación no BOP da aprobación inicial), en aplicación do disposto nos artigos 169, 170, 171 e 179 do RD 2/2004, do 5 de marzo, polo que se aproba o Texto refundido da Lei reguladora das facendas locais e do RD 500/900, do 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do Texto refundido da Lei reguladora das facendas locais RD 2/2004, do 5 de marzo. Así mesmo, a presente modificación supón tamén a modificación do anexo de inversións do orzamento municipal do Concello de Boimorto para a vixente anualidade en curso. O que se fai público para xeral coñecemento e efectos. En Boimorto, 27 de outubro de 2021. A Alcaldía Asdo.: María Jesús Novo Gómez
03/11/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 28 de outubro de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Camariñas (expediente IN407A 2021/28-1)

Acordo do 28 de outubro de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Camariñas (expediente IN407A 2021/28-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS do CTC Camelle porto ao CTC Rociñas, CTC Rociñas e RBTS, no concello de Camariñas (expediente IN407A 2021/28-1), por resolución desta Xefatura Territorial do 17 de setembro de 2021, a favor da entidade beneficiaria Electra del Gayoso, S. L., con enderezo en rúa Casais, 20-baixo, 15129 - Vimianzo - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 14 de decembro de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do Concello de Camariñas, deducida da que se someteu a información pública no DOG do 31.3.2021, no BOP do 12.3.2021 e no xornal La Voz de Galicia do 11.3.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 28 de outubro de 2021. Isidoro Martínez Arca Xefe territorial da Coruña
03/11/2021 | Administración LocalMunicipal
Arteixo
Urbanismo
Aprobación definitiva dos estatutos e bases de actuación da entidade de conservación do Parque de Actividades Económicas de Arteixo

A Xunta de Goberno Local do Concello de Arteixo, en sesión Ordinaria que tivo lugar o xoves 30 de setembro de 2021, adoptou o seguinte acordo: “Primeiro.- Estimar as alegacións presentadas por XESTUR e HIJOS DE RIVERA SLU a teor do exposto no corpo deste escrito. Segundo.- Aprobar definitivamente os Estatutos e as Bases de Actuación da Xunta de Compensación a constituír para a urbanización da unidade de actuación, coas modificacións resultantes dos apartados anteriores que se incorporan no texto definitivo que se anexa ao presente acordo. Terceiro.- Designar como representante do Concello no órgano reitor da Xunta de Compensación a don Alberto Castro Calvete, Concelleiro de Urbanismo e Patrimonio do Concello de Arteixo. Cuarto.- Publicar integramente no Boletín oficial da provincia da Coruña, o presente Acordo de aprobación definitiva. Así mesmo, notificarase individualizadamente aos propietarios afectados polo sistema de actuación e a quen comparecera no expediente. Así mesmo, estararase ao dispor dos interesados na sede electrónica deste Concello. Quinto.- Requirir aos interesados para que constitúan a Xunta de Compensación, en prazo máximo de tres meses, mediante escritura pública ou documento protocolizado notarialmente onde se designará o cargo do órgano reitor, que necesariamente recaerá en persoa física, advertíndolles de que, transcorrido o prazo citado, entenderase que os propietarios que non manifesten a súa vontade expresa de incorporarse á Xunta de Compensación renuncian a adherirse á mesma, cos mesmos efectos e consecuencias da renuncia expresa. Sexto.- Solicitar do Rexistro da Propiedade a práctica dos asentos que correspondan e o depósito dos Estatutos e Bases aprobados.” Contra a resolución adoptada, acto definitivo en vía administrativa poderase interpoñer ben de forma potestativa RECURSO DE REPOSICIÓN no prazo de un mes ante o Alcalde ou xa directamente RECURSO CONTENCIOSO-ADMINISTRATIVO perante o Xulgado do Contencioso Administrativo no prazo de DOUS MESES, prazos contados a partir do día seguinte ó da recepción da presente notificación, segundo o disposto no art.46 da Lei 29/98, do 13 de xullo, reguladora da devandita Xurisdicción. Pode consultarse o texto íntegro dos Estatutos e Bases de actuación definitivamente aprobados no taboleiro de anuncios da sede electrónica do Concello de Arteixo: https://sede.arteixo.org/opencms/es/informacion/En Arteixo, a 28 de Outubro de 2021 D. Luís Alberto Castro Calvete Concelleiro delegado de Urbanismo e Patrimonio Resolución da Alcaldía 1513/2021 de 07/06/2021.
03/11/2021 | Administración LocalMunicipal
Abegondo
Cesión camiño

O Concello de Abegondo o 27/10/2021 aprobou iniciar o expediente para ceder gratuitamente en réxime de concesión a favor da Comunidade de Usuarios de Regantes de Beade, por un prazo igual ao prazo de concesión das augas con clave DH A15.58065 (ata o día 08/03/2039) o seguinte ben inmoble: Camiño AB-0353 situado en Beade. Localización. ABEGONDO. Plano do polígono 13 da concentración de Mabegondo, Abegondo, Cabanas, Cerneda e Viós. Parte do camiño AB-0353 coincidente coa fronte da parcela de referencia catastral 15001E508090910000GT. Sométese o expediente a un período de información pública por prazo de vinte días mediante anuncio no Boletín Oficial da Provincia e no taboleiro de anuncios do Concello, a fin de que os interesados presenten as alegacións que estimen pertinentes. Así mesmo, o expediente atoparase a disposición das persoas interesadas na sede electrónica deste Concello https://sede.abegondo. gal. O que se publica para os efectos oportunos. Abegondo, 27 de outubro de 2021 O alcalde José Antonio Santiso Miramontes
03/11/2021 | Administración LocalMunicipal
Arzúa
Aprobación do padrón da taxa polo servizo de axuda no fogar

Por Resolución da Alcaldía nº 598/2021 de data 21 de outubro de 2021, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de agosto de 2021. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 21 de outubro de 2021 Alcalde-presidente do Concello de Arzúa Antelmo Frantisek Ciocan Pine
03/11/2021 | Administración LocalMunicipal
Coirós
Modificación do artigo 4.2 da Ordenanza reguladora do imposto sobre bens inmobles

A N U N C I O Aprobación inicial modificación Ordenanza fiscal reguladora do imposto sobre bens inmobles O Pleno do Concello de Coirós, en sesión extraordinaria do día 29 de decembro de 2021, adoptou o acordo de aprobar inicialmente a modificación da Ordenanza fiscal reguladora do Imposto sobre Bens Inmobles. O que se fai público durante o prazo de 30 días hábiles, a partir do seguinte ao da publicación deste anuncio no Boletín Oficial de la Provincia, para que, de acordo co previsto nos artigos 17.1 e 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, os interesados poidan examinar o expediente e presentar as reclamacións que estimen oportunas. Coirós, vinte e nove de outubro de dous mil vinte e un. O ALCALDE Asdo.: Francisco Quintela Requeijo
03/11/2021 | Administración LocalMunicipal
Boqueixón
Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento - 3º trimestre 2021

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon de auga, coeficiente de verteduras e saneamento, correspondente ao 3º trimestre de 2021, o citado padrón estará a disposición do público durante 15 días a contar dende a data de publicación do presente anuncio no BOP na oficina de ESPINA & DELFÍN, SL sita no Lg/ Forte (Casa do Concello) en horario de 9:00 a 13:30 horas, luns e xoves, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, luns e xoves. Transcorrido o período voluntario do pago establecido, ata 10 de xaneiro de 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 28 de outubro de 2021 O alcalde, Manuel Fernández Munín
03/11/2021 | Otras Entidades y Anuncios ParticularesJuntas de Compensación
Junta de Compensación Polígono 1 Sector 1 PGOM Oroso
ANUNCIO DE APROBACIÓN INICIAL

Aos efectos prevenidos no art 106 en relación do art 125 da Lei 2/2016 do Solo de Galicia, faise constar que na sesión da Asamblea da Xunta de Compensación do Polígono 1 da Área de Reparto 1 do PXOM de Oroso de data 28 de outubro de 2021, acordóuse por unimidade a modificación do Proxecto de Compensación a fin de que a totalidade da Parcela 4B poda adicarse a vivendas libres. O que se somete a información pública polo prazo de un mes, durante o que se poderán presentar as alegacións que se estimen oportunas dirixidas ao Concello de Oroso. Oroso, a 28 de outubro de 2021 O Presidente da Xunta de Compensación Asdo. Manuel Piñeiro Cernadas
03/11/2021 | Administración LocalMunicipal
A Capela
Aprobación definitiva de expediente de modificación de créditos n.º 8/2021

ANUNCIO Unha vez aprobado definitivamente o expediente de modificación de créditos número 8/2021, dentro do vixente orzamento municipal, por un importe de oito mil setecentos setenta e catro euros e cincuenta e dous céntimos de euro (8.774,52 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais; faise público que despois do dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, do 20 de abril, polo que se desenvolve o capítulo I do título VIN da Lei 39/1988, do 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora da devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición do devandito recurso non suspenderá por si soa a efectividade do acto ou Acordo impugnado. A Capela, 28 de outubro de 2021. O alcalde Manuel Meizoso López
03/11/2021 | Administración LocalMunicipal
A Capela
Aprobación do padrón fiscal taxas SAF setembro 2021 e anuncio de cobranza

EDICTO DE NOTIFICACIÓN COLECTIVA DE LIQUIDACIÓNS E ANUNCIO DE COBRANZA Aprobados por Resolución desta Alcaldía número 2021/0409, ditada con data 25 de outubro, o padrón e as listas cobratorias das taxas do Servizo de Axuda no Fogar, referidos todos eles ao mes de setembro do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes, a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das referidas taxas, en: Localidade: A Capela. Oficina de Recadación: Casa do Concello. Horario: de 8.00 a 14.00 horas, de luns a venres. Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: – Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 28 de outubro de 2021. O alcalde Manuel Meizoso López
03/11/2021 | Administración LocalMunicipal
Boiro
Anuncio modificación Ordenanza fiscal reguladora nº 15 (terrazas)

O Concello-Pleno en sesión celebrada o 26 de outubro de 2021 acordou aprobar inicialmente a MODIFICACIÓN DA ORDENANZA FISCAL Nº15 REGULADORA DA TAXA POR OCUPACIÓN DE TERREOS DE USO PÚBLICO LOCAL CON MESAS, CADEIRAS, TRIBUNAS, TABOADOS, QUIOSCOS E OUTROS ELEMENTOS ANÁLOGOS CON FINALIDADE LUCRATIVA (Expediente 2139/2020). Segundo o disposto no artigo 17.1 e 17.2 do Real Decreto Lexislativo 2/2004, de 5 de marzo, texto refundido da lei reguladora das facendas locais, exponse ao público polo prazo de 30 días (HÁBILES), durante os cales os interesados poderán examinar os expediente e presentar cantas reclamacións que estimen oportunas. No caso de que non se presente ningunha reclamación entenderase definitivamente adoptado o presente acordo quedando facultado expresamente o Alcalde-Presidente para a súa publicación e execución, en virtude do establecido no artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Boiro, 27 de outubro do 2021 O alcalde-Presidente JOSE MARIA AGUILA JANINA MARIA MAZPULE MAIZONADA
24/11/2021 | Administración LocalMunicipal
Bergondo
Secretaría
Publicación contratación persoal laboral fixo

Por Resolución desta alcaldía-presidencia núm.1329/2021, do 11 de novembro de 2021, resolveuse contratar como persoal laboral fixo, operario de servizos varios-tractorista, grupo IV, do Departamento de Obras e Servizos básicos, código do posto na Relación de Postos de Traballo: 04.01.00.02, de acordo coa proposta do Tribunal cualificador e coa puntuación final obtida e correspondente á oferta de emprego do ano 2020 a: - Ione Miren Chacel Domnica, con dni núm. ***8069** O contrato de traballo asinouse o 15 de novembro de 2021. O que se publica para xeral coñecemento. Bergondo, 18 de novembro de 2021 A alcaldesa Alejandra Pérez Máquez
24/11/2021 | Administración LocalMunicipal
Abegondo
Aprobación definitiva MC 13 do 2021

ANUNCIO DE APROBACIÓN DEFINITIVA O Pleno desta Corporación aprobou, en sesión celebrada o día 20 de outubro de 2021, o expediente de modificación de créditos MC 13/2021 de suplemento de crédito e crédito extraordinario, dentro do vixente orzamento municipal, por un importe de SEISCENTOS OITENTA E OITO MIL SEISCENTOS NOVENTA E CINCO EUROS (688.695 €). Transcorrido o prazo de exposición pública pública sen que se presentasen reclamacións, considérase elevado a definitivo conforme ao disposto no artigo 177 e 169.3 do TRLRFL, facéndose público o resumo por capítulos do orzamento 2021, unha vez incorporada a presente modificación, quedando como segue: O que se fai público para xeral coñecemento e efectos. Abegondo, 18 de novembro de 2021. O alcalde José Antonio Santiso Miramontes
24/11/2021 | Administración LocalMunicipal
Oleiros
Urbanismo
Aprobación inicial do proxecto de normalización de predios na rúa Pedrosiño, rúa Espiñeiro e rúa Pedreiras, en Xoez (Expediente FG número 672)

Mediante a Resolución da Alcaldía número 2021005444, do 15 de novembro de 2021, acordouse aprobar inicialmente o PROXECTO DE NORMALIZACIÓN DE PREDIOS NAS RÚA PEDROSIÑO, ESPIÑEIRO E PEDREIRAS, EN XOEZ, (Documento R. E. Nº 2021016730 do 07.10.2021). De conformidade co artigo 282 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 18 de novembro de 2021 Ángel García Seoane Alcalde-Presidente
24/11/2021 | Administración LocalMunicipal
Valdoviño
Aprobación inicial orzamento 2022

Aprobado inicialmente polo Pleno da Corporación en sesión extraordinaria celebrada o 18 de novembro de 2021 o orzamento xeral para o ano 2022, no que se inclúen as bases de execución, anexo de persoal e a plantilla para o exercicio 2022, en cumprimento do disposto no artigo 169.1 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ao público nas dependencias deste Concello por un prazo de quince días hábiles- que empezarán a contar dende o seguinte ao da publicación do presente edicto no BOP-, a fin de que durante o mesmo poidan formularse as reclamacións que se consideren pertinentes, que deberán dirixirse ao Sr. Alcalde da Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público aos efectos previstos na citada lexislación. En Valdoviño, a 19 de novembro de 2021. O Alcalde, Alberto González Fernández (documento asinado electrónicamente na marxe)
24/11/2021 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de outubro de 2021

Mediante acordo da Xunta de Goberno do 18 de novembro de 2021 aprobouse o padrón do prezo público pola prestación do servizo de axuda no fogar correspondente ao mes de outubro de 2021, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 19 de novembro de 2021 Asinado dixitalmente Adolfo Muiños Sánchez, alcalde do Concello de Rianxo
24/11/2021 | Administración LocalMunicipal
Bergondo
Secretaría
Información pública avocación de competencias

Polas resolucións da alcaldía-presidencia do Concello de Bergondo que se enumeran a continuación avocouse a competencia delegada na Xunta de Goberno Local, por Resolución número 768/2019, do 20 de xuño (BOP núm.121, do 28.06.2019): - Resolución número 1341/2021, do 13 de novembro de 2021, pola que se acorda a aprobación da certificación de obra única da obra de Pavimentación de acceso ao Polígono de Bergondo desde a estrada N-VI e reparación das zonas de servizos, financiada coa axuda da Vicepresidencia segunda e Consellería de economía, empresa e innovación, expte.2021/C003/000016. - Resolución número 1349/2021, do 15 de novembro de 2021, pola que se acorda a aprobación da certificación de obra única da obra de Mellora nos parques infantís de Fragachán e Guísamo, financiada con axuda da Vicepresidencia primeira e Consellería de presidencia, xustiza e turismo, expte.2021/C003/000008. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 18 de novembro 2021. A alcaldesa, Alejandra Pérez Máquez.
24/11/2021 | Administración LocalMancomunidades
Mancomunidade de Concellos da Comarca de Ferrol
Aprobación inicial do Orzamento Xeral da Mancomunidade de Concellos da Comarca de Ferrol para o exercicio 2022

O Pleno da Corporación da Mancomunidade de Concellos da Comarca de Ferrol, na sesión celebrada o día 22 de novembro do 2021, aprobou a proposta inicial do Orzamento Xeral do ano 2022. Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, de 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presentar as reclamacións que se consideren oportunas, que se dirixirán ao Presidente da Mancomunidade de Concellos da Comarca de Ferrol. No suposto de que non se presenten reclamacións, considerarase aprobado definitivamente o Orzamento Xeral do exercicio 2022. O expediente poderá consultarse na sede da Mancomunidade, Praza de Armas s/n, Ferrol, ou ben no taboleiro de anuncios da web da Mancomunidade en www.comarcaferrolterra.es Ferrol, 22 de novembro do 2021, O Presidente, Ángel Manuel Mato Escalona
24/11/2021 | Administración LocalMunicipal
Vimianzo
Convocatoria selección personal bolsa auxiliares administrativos (bases rectificadas)

Por Resolución da Alcaldía núm.993/2021, de data 11/10/2021, aprobáronse as bases de selección, mediante o sistema de concurso oposición, para a creación dunha bolsa de traballo de auxiliares administrativos/as para o concello de Vimianzo (funcionarios/as interinos/as). Ditas bases foron rectificadas por Resolución da Alcaldía núm.1135/2021, do 19/11/2021. As bases rectificadas están a disposición dos/as interesados/as no taboleiro de anuncios da sede electrónica do Concello: https://sede.vimianzo. gal/. O prazo de presentación de instancias será de dez días naturais, contados a partir do día seguinte á data de publicación deste anuncio no Boletín oficial da provincia. Vimianzo, 19 de novembro de 2021 A alcaldesa, Mónica Rodríguez Ordóñez (documento asinado electronicamente)
24/11/2021 | Administración LocalMancomunidades
Mancomunidade de Concellos da Comarca de Ferrol
Anuncio de aprobación inicial do expediente de modificación de crédito 09/2021, subexpediente de suplemento de crédito 01/2021 da Mancomunidade de Concellos da Comarca de Ferrol

O Pleno da Corporación da Mancomunidade de Concellos da Comarca de Ferrol, na sesión celebrada o día 22 de novembro do 2021, aprobou inicialmente o expediente de modificación de crédito 09/2021, subexpediente de suplemento de crédito 01/2021. Consonte o establecido no artigo 169.1 do texto refundido da Lei reguladora das facendas locais, aprobado no RDL 2/2004, de 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presentar as alegacións que se consideren oportunas, que se dirixirán ao Presidente da Mancomunidade de Concellos da Comarca de Ferrol. O expediente poderá consultarse na sede da Mancomunidade, Praza de Armas s/n, Ferrol, ou ben no taboleiro de anuncios da web da Mancomunidade en www.comarcaferrolterra.es No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 22 de novembro do 2021, O Presidente, Ángel Manuel Mato Escalona
24/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79928. Vivenda, construción auxiliar e peche. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jose Regino Inmaculada Rosa Terera Azougagh solicita de Augas de Galicia, por atoparse nas marxes do río Porriños, a autorización de obras na parcela de referencia catastral 002300700NH29C, no lugar de Razo da Costa, parroquia de Razo (San Martiño), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79928. As obras solicitadas consisten na construción dunha vivenda composta de planta baixa, unha edificación auxiliar e peche de parcela mediante muro de formigón e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 18 de novembro de 2021. O xefe do Servizo Territorial Néstor Rodríguez Arias (sinatura dixital ao marxe)
24/11/2021 | Administración LocalMunicipal
Muxía
Edicto de aprobación do padrón do ximnasio do mes de outubro de 2021

Por Decreto de Alcaldía de 19 de Novembro de 2021 se aprobou a seguinte resolución: “Visto o padrón fiscal da taxa polo servizo de ximnasio municipal do mes de outubro de 2021. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola prestación de servizos deportivos (ximnasio municipal), e que ascende ao importe de 336 euros de 28 usuarios. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.“ Muxía, 19 de novembro de 2021. O Alcalde, Santiago M. Toba Campaña
24/11/2021 | Administración LocalMunicipal
Rianxo
Tesourería - Recadación
Exposición pública dos padróns correspondentes á taxa de saneamento de augas residuais, á taxa de abastecemento de auga potable a domicilio e do canon da auga do 3º trimestre 2021

Con data 18 de novembro de 2021 a Xunta de Goberno Local aprobou o padrón da taxa de saneamento de augas residuais, o padrón da taxa de abastecemento de auga potable a domicilio e o canon da auga correspondentes ao 3º trimestre de 2021, e as liquidacións deles resultantes. Os padróns se expoñen ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Respecto á repercusión do canon da auga, poderá ser obxecto de reclamación económico-administrativa ante o órgano económico administrativo da Xunta de Galicia no prazo dun mes, desde a publicación deste anuncio, de conformidade co establecido no artigo 49.7 do Decreto 136/2012, do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. O prazo de cobro en período voluntario será de dous meses desde o fin do prazo de exposición pública. Advírtese que a falta de pagamento no período voluntario supoñerá a iniciación do expediente de prema para o ingreso da débeda, devindicando desde ese momento as recargas executivas do artigo 28 da Lei Xeral Tributaria. Respecto ao canon da auga, advírtese que a falta de pago no período voluntario sinalado supoñerá a esixencia deste directamente ao contribuínte pola vía de constrinximento, pola consellería competente en materia de facenda da Xunta de Galicia, de conformidade co establecido no artigo 49.7 do Decreto 136/2012, do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. Rianxo, 19 de novembro de 2021 Adolfo Muíños Sánchez, Alcalde do Concello de Rianxo
24/11/2021 | Administración LocalMunicipal
Boiro
Anuncio padrón SAF mes outubro 2021

A Xunta de Goberno Local en sesión celebrada o 17/11/2021 aprobouse o Padrón Fiscal correspondente ao mes de OUTUBRO de 2021, do prezo público da prestación do servizo de axuda a domicilio. Dito Padrón queda exposto ao público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Unha vez transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados do padrón do SAF OUTUBRO será o 30 de novembro do 2021. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 18 de novembro de 2021 O Alcalde-Presidente José Ramón Romero García
24/11/2021 | Administración LocalMunicipal
Vilasantar
Crédito extraordinario e suplemento de crédito 1/21

ANUNCIO Asunto: Expediente de crédito extraordinario e suplemento de crédito 1/21 Ao non presentarse reclamacións durante o periodo de exposición pública contra a aprobación inicial, publicada no BOP nº200 do 20 de outubro de 2021, do expediente de crédito extraordinario e suplemento de crédito 1/2021 por importe de 193.385,23 euros, financiado con remanente de tesourería para gastos xerais, considérase definitivamente aprobado elevándose a definitivo o acordo plenario adoptado na sesión do 14 de outubro de 2021. En cumprimento do disposto polo artigo 169.3 e 177.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, e artigos 20.1 e 38 do Real Decreto 500/90, do 20 de abril, procédese a publicar o resumo por capítulos do mencionado expediente, que se corresponde co seguinte detalle: Aplicacións con crédito extraordinario/suplemento de crédito. Estado de gastos Financiamento. Estado de ingresos En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/90, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para o seu coñecemento e efectos. Vilasantar, a 15 de novembro de 2021. O alcalde Fernando Pérez Fernández
24/11/2021 | Administración LocalMunicipal
As Pontes de García Rodríguez
Deportes
Convocatoria subvencións 2021 turismo - eventos deportivos-turístico

Ana María Pena Purriños, concelleira-delegada da Área de Recursos Humanos, Industria e Emprego, -Mediante Resolución da Concelleira delegada de Recursos Humanos, Industria e Emprego, publicada no Boletín Oficial de Provincia (BOP) número 215, do 11 de novembro de 2021, aprobáronse as bases reguladoras de “subvencións dirixidas ás entidades e clubs deportivos para a realización de eventos-turísticos para o ano 2021”. -No apartado 13 das bases reguladoras establécese o seguinte: “Unha vez finalizada a acción ou comportamento e no prazo establecido, as entidades beneficiarias das axudas deberán xustificar o cumprimento da finalidade da acción ou comportamento subvencionado. A rendición da conta xustificativa constitúe un acto obrigatorio do beneficiario, e a súa presentación realizarase no prazo de tres meses a contar a partir da execución da actividade, en calquera caso, o prazo rematará o 30 de novembro de 2021. Para os casos establecidos na base 9ª no parágrafo II, este prazo poderá modificarse atendendo á excepcionalidade e motivación que fundamente a modificación do prazo de execución, do xeito que o prazo de xustificación sexa coherente coa resolución adoptada.” -De conformidade co establecido no apartado 13 e tendo en conta que o 1 de decembro remata o prazo de presentación das solicitudes precísase a modificación do prazo de xustificación, ante a imposibilidade debidamente xustificada de cumprir co dito prazo. Vistos os antecedentes sinalados así como a normativa de aplicación, Ampliar o prazo de xustificación das axudas concedidas ás entidades beneficiarias ata o 30 de decembro de 2021. Contra a presente resolución, que pon fin á vía administrativa, poderá optar por interpoñer recurso de reposición, no prazo dun mes a contar desde o día seguinte ao da publicación no Boletín Oficial da Provincia da resolución de concesión ou denegación, ou recurso contencioso administrativo ante o Xulgado do Contencioso Administrativo de Ferrol no prazo de dous meses contados desde o día seguinte ao da notificación da resolución de concesión ou denegación, e na forma prevista na Lexislación reguladora de dita Xurisdición, todo elo, sen prexuízo de que se poida interpoñer calquera outro recurso que se estime procedente. As Pontes de Awatif Kimberly Maria Romanchuk Harman, 18 de novembro de 2021 A concelleira-delegada da Área de Recursos Humanos, Industria e Emprego Lobna Seo Casaucao
24/11/2021 | Administración LocalMunicipal
Cariño
Aprobación inicial de modificación de crédito

O Pleno do Concello, en sesión ordinaria celebrada en data 19/11/2021, acordou a aprobación inicial do expediente de modificación de crédito, mediante transferencia de crédito entre aplicacións orzamentarias con distinta vinculación xurídica e distinta área de gasto. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o Texto refundido da Lei reguladora das Facendas locais, sométese o expediente a información pública polo prazo de quince días, a contar dende o seguinte á inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaran alegacións, considerarase aprobado definitivamente o acordo. Cariño, 23 de novembro de 2021. O alcalde Asdo: José M. Alonso Pumar
23/11/2021 | Administración LocalMunicipal
A Coruña
Planeamento e Xestión do Solo
Anuncio de corrección de erro material no anuncio de aprobación definitiva do estudo de detalle de reaxuste de aliñacións e ordenación de volumes nas parcelas situadas no cruzamento da rúa Marqués de Pontejos coa rúa San Nicolás (Expte.631/2020)

ANUNCIO de corrección de erro material no anuncio de aprobación definitiva do estudo de detalle de reaxuste de aliñacións e ordenación de volumes nas parcelas situadas no cruzamento da Rúa Marqués de Pontejos coa Rúa San Nicolás (expediente 631/2020/65) Detectado erro no anuncio publicado no Boletín Oficial da Provincia núm.217, do 15 de novembro de 2021, rectifícase o día dende o cal se debe contar o prazo para interpoñer recuso contencioso-administrativo, onde di: “. no prazo de dous meses, que se contarán dende o día seguinte ao da súa publicación no DOG.”, debe dicir: “. no prazo de dous meses, que se contarán dende o día seguinte ao da súa publicación no BOP.” A Coruña, 17 de novembro de 2021. A alcaldesa P. D. (Decreto 3847, do 27.6.2019) A directora da Área de Urbanismo María Hernández García
23/11/2021 | Administración LocalMunicipal
O Pino
Padron auga 3º trimestre 2021

A Xunta de Goberno Local, en sesión ordinaria que tivo lugar o día 09/11/2021, acordou por unanimidade: Aprobar o padrón das taxas polo servizo de subministración de auga, conservación de contadores, canon da auga, coeficiente de vertedura, correspondente ó 3º trimestre de 2021. O referido padrón estará a disposición do público durante o prazo de quince días hábiles, que comezará a contar dende o día seguinte ó da publicación deste anuncio no Boletín Oficial da Provincia e no taboleiro de anuncios do Concello, para que as persoas interesadas poidan examinalo e, no seu caso, formular as reclamacións que estimen oportunas. Contra as liquidacións incorporadas ó Padrón poderán presentar perante o Concello de O Pino o recurso de reposición previo ao contencioso-administrativo regulado no artigo 14.2 do texto refundido da lei reguladoras das facendas locais aprobado por Real Decreto Lexislativo 2/2004, do 5 de marzo, durante o prazo dun mes dende o día seguinte ó que remate da exposición ó publico do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte có disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Transcorrido o período voluntario, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. O Pino, a 17 de novembro de 2021. Asinado dixitalmente polo Alcalde-Presidente Manuel Taboada Vigo.